tomron87/hebrew-wikipedia-sentences-corpus huggingface dataset:
השיר בוצע גם בעברית וזכה לשתי גרסאות: הגרסה הראשונה בוצעה בסדרה על ידי ליאנה עיון, המדבבת העברית של סטפני, והשנייה על ידי מיטל פארן במופע "מותק של פסטיבל 1 - הגדולים של הקטנים", בו היא גילמה את סטפני.
ב-27 בנובמבר 2006 השיר יצא בבריטניה כסינגל להורדה דיגיטלית.
ב-10 בדצמבר באותה שנה הוא הגיע למקום ה-4 במצעד הסינגלים הבריטי.
השיר הפך לתקליט זהב לאחר שמכר כ-100,000 עותקים בשבוע אחד.
Bigger Love (בעברית: אהבה גדולה יותר) הוא אלבום האולפן השביעי של הזמר-יוצר האמריקאי, ג'ון לג'נד.
האלבום יצא לאור ב-19 ביוני 2020 על ידי חברת התקליטים, קולומביה רקורדס, כשנתיים לאחר צאת אלבום האולפן השישי שלו, A Legendary Christmas.
האלבום זכה בפרס גראמי לאלבום ה-R&B הטוב ביותר בטקס פרסי גראמי ה-63.
האלבום נכתב עוד בשנת 2019 והקלטותיו הסתיימו בפברואר 2020. על פי גורמים לא רשמיים, לג'נד קיווה להעביר מסר של שמחה ואהבה בהוצאת האלבום, לאור מחאות ג'ורג' פלויד שהתרחשו במהלך הקלטת האלבום.
לג'נד הוציא לאור את עטיפת ורשימת הסינגלים של האלבום ב-12 ביוני, שבוע לפני צאתו.
שלושת הסינגלים "Conversations in the Dark", "Actions" ו-"Bigger Love" הוצאו לפני פרסום האלבום בהתאמה, ואילו הסינגל "Wild" הוצא לאור רק ב-13 באוגוסט 2020. את הסינגל "Actions", לג'נד ביצע בתוכנית הטלוויזיה האמריקאית, The Tonight Show.
המגזין האמריקאי, רולינג סטון, נתן לאלבום 3.5 כוכבים מתוך חמש.
בנוסף, נאמר בביקורת כי נושאי האלבום מתאימים ומשתלבים עם המצב הנוכחי של מגפת הקורונה.
Bigger (בעברית: גדול יותר) הוא אלבום האולפן השישי של צמד הקאנטרי שוגרלנד.
האלבום יצא לאור ב-8 ביוני 2018, על ידי חברת התקליטים ביג משין רקורדס.
מתוך האלבום יצאו שני סינגלים: "Still the Same" ו-"Babe".
בשני מביניהם, משתתפת הזמרת-יוצרת האמריקאית טיילור סוויפט.
האלבום הגיע למקום ה-11 במצעד הבילבורד 200.
האלבום זכה להצלחה מסחרית רבה הן במצעדי הבילבורד והן במצעדי חברת המצעדים הרשמית.
במצעד הבילבורד 200, דורג בשיאו במקום ה-11. במצעד אלבומי הקאנטרי הוא דורג במקום השני והפך לאחד מהאלבומים המצליחים ביותר של הצמד.
במצעד אלבומי הקאנטרי שבבריטניה, דורג במקום השלישי.
בסוף שנת 2018, פורסם על ידי בילבורד כי האלבום נכלל ברשימת "אלבומי הקאנטרי המצליחים ביותר בשנת 2018".
Bill Withers' Greatest Hits (בעברית: הלהיטים הגדולים של ביל וית'רס) הוא אלבום האוסף הראשון שהוציא הזמר-יוצר האמריקאי ביל וית'רס, וביסס את מעמדו כיוצר להיטים.
האלבום זכה להצלחה מרובה, והכיל מקבץ מלהיטיו הגדולים ביותר של וית'רס.
"Just the Two of Us" - שיר שהוקלט על ידי גרובר וושינגטון ג'וניור, ביל וית'רס, ראלף מקדונלד ווויליאם סאלטר, וזכה להצלחה עולמית; זהו השיר היחיד של וית'רס אשר הגיע למצעד הבילבורד גלובל 200.
"Use Me" - אחד מלהיטיו הראשונים של וית'רס, אשר הגיע למקום ה-2 בבילבורד הוט 100.
"Ain't No Sunshine" - מלהיטיו הגדולים והמוכרים של וית'רס, אשר נחשב על ידי רבים לידוע והמצליח ביותר.
השיר הפך לקלאסיקה של ממש, ובין האמנים שביצעו לו גרסת כיסוי נמנים מייקל ג'קסון ובוריס גרדינר.
"Lovely Day" - אף הוא נחשב לאחד מלהיטיו הגדולים של וית'רס.
בשל האופטימיות והקצב הקליל שלו הפך השיר לשיאן מכירות ובישר את סגנון הדיסקו שהיה בהתהוותו.
"I Want to Spend the Night" - אמנם לא שוחרר כסינגל, אך זכה להצלחה ושידורים מרובים בתחנות הרדיו.
"Soul Shadows" - אף הוא לא יצא כסינגל.
"Lean On Me" - להיט של וית'רס מתוך האלבום החלוצי שלו, Still Bill.
הגיע למקום ה-1 בכל מצעדי הסינגלים של מגזין בילבורד.
"Grandma's Hands" - שיר נוסטלגיה של וית'רס מאלבומו הראשון, Just as I Am, אשר הפך לקלאסיקה.
לשיר נעשו גרסאות כיסוי רבות, ביניהן של אל ג'ארו, הסטייפל סינגרס, ברברה סטרייסנד, סימפלי רד ולוסיל קרו.
"Hello Like Before" - אף הוא לא יצא כסינגל.
"Who Is He" - להיט של וית'רס מאלבומו Still Bill.
לשיר נעשו גרסאות כיסוי רבות, והוא אף שימש כחלק מהפסקול לסרטו של קוונטין טרנטינו, "ג'קי בראון".
"Billie Bossa Nova" (בעברית: "בילי בוסה נובה") הוא שיר שהוקלט על ידי הזמרת-יוצרת האמריקאית בילי אייליש.
השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.
השיר נכתב על ידי אייליש, יחד עם אחיה, פיניאס או'קונל, שגם הפיק את השיר.
"Billie Bossa Nova" היא הרצועה השלישית מתוך אלבומה השני של אייליש, Happier Than Ever.
בריאיון למגזין הצרפתי "Madame Figaro", אמרה אייליש כי שאבה השראה עבור השיר מהמלחין הברזילאי אנטוניו קרלוס ז'ובים, הידוע כאבי ז'אנר הבוסה נובה.
ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-124 מיליון השמעות.
אלכסנדרה פולארד מהאינדפנדנט תיארה את השיר כ"רצועת בוסה נובה צנועה ומינית, העוסקת בסיפור מומצא על רומן סודי".
השיר זכה לביקורות חיוביות ולשבחים רבים מצד המבקרים.
ליסה רייט ממגזין "DIY" שיבחה את הפקת השיר, וכתבה: "הקצב הלטיני והמוכר ב-'Billie Bossa Nova', הופך את התוכן הלוהט בסתר של מילות השיר לזורם עוד יותר".
במגזין "Slant" נכתב כי השיר חושף "צד בוגר וחושני יותר" באופייה של אייליש.
באתר "AllMusic" צוינה האווירה הג'אזית והפופית שבשיר, ונכתב: "אייליש חיזקה הטווח שלה, תוך שלקחה השראה מגדולי הג'אז והפופ של פעם כמו ג'ולי לונדון ופגי לי, והעניקה אווירה נצחית לרצועות כמו 'Billie Bossa Nova' ו-"'My Future'".
רוב שפילד ממגזין רולינג סטון שיבח את השיר, וכתב: "'Billie Bossa Nova' הוא תענוג, עם קצב סמבה שמחליק על קסטנייטות דיגיטליות, אבל הכנות הרגשית של השיר עדיין רצינית, לאור אזהרתה של אייליש, (בעברית:"מוטב שתנעל את הדלת שלך/ותסתכל עלי קצת יותר")".
אלכס מקלוי מהעיתון המקוון "The A.V.
Club" כתב: "גם שיר כמו 'Billie Bossa Nova', העוסק באהבה סודית, מצליח להכיל בתוכו רבדים המצביעים על כך שהנושא של פרטיות לעומת חשיפה אף פעם לא יוצא מדעתה: ".
במגזין NME נכתב כי השיר "נשמע כמו סוג של שיר מפחיד קלות להאזנה שעשוי להתנגן ברמקול בית קפה בטווין פיקס".
אילנה קפלן ממגזין "Spin" ציינה את השיר, לצד הסינגל "My Future", כדוגמאות לשירים המשרים אווירה משמחת ותמימה, המסווה את המילים האפלות שלהם.
אד פאוור ממגזין הפופ הבריטי "The Quietus" תיאר את ההאזנה לשיר כ"נסיעה ברכבת רפאים".
האריסון ברוקלהרסט מ-"The Tab" דירג את השיר במקום ה-10 מתוך 47 שיריה של אייליש, וכתב כי "Billie Bossa Nova" הוא "שיר לא צפוי ...
הז'אנר הזה הוא הפתעה כל כך כיפית והוא עובד טוב מאוד".
ברוקלהרסט הוסיף וכתב כי "זה מרגיש כמו האיזון המושלם בין ישן לחדש".
בבילבורד, דורג השיר במקום ה-7 בדירוג 16 השירים מתוך האלבום, ונכתב כי הוא "שיר מגניב, חושני, מקפיץ כתפיים, שלמרבה המזל אין לו יד כבדה מדי עם ההשפעות המוזיקליות שלו".
ארגוןרשימהמיקוםמקורMTV אוסטרליהכל 50 שיריה של בילי אייליש, מדורגים39The Tabדירוג כל 48 שיריה של בילי אייליש, מהגרוע עד הטוב ביותר10בילבורד16 השירים באלבום Happier Than Ever, מדורגים7
בילי אייליש – שירה, כתיבה, הפקה קולית
פיניאס או'קונל – כתיבה, הפקה, הנדסה, בס, הנדסת תופים, סינתיסייזר, פסנתר, גיטרה חשמלית, עיבוד ווקאלי
דייוויד קוץ' – הנדסת מאסטרינג
רוב קינלסקי – הנדסת מיקס
מדינהתאריך יציאהפורמטחברת תקליטיםמקורעולם30 ביולי 2021הזרמת מוזיקה • הורדה דיגיטליתדארק-רום • אינטרסקופ
"Bills, Bills, Bills" (בעברית: "חשבונות, חשבונות, חשבונות") הוא סינגל שהוקלט על ידי להקת הבנות האמריקאית דסטיניז צ'יילד.
את השיר הוציאה לאור חברת התקליטים קולומביה רקורדס ב-31 במאי 1999, והוא נכלל כרצועה השלישית באלבום השני של הלהקה The Writing's on the Wall.
מילותיו חוברו על ידי ביונסה נואלס, לטויה לאקט, קלי רולנד, קנדי וקווין בריסס, שגם הפיק את השיר.
"Bills, Bills, Bills" הפך לסינגל הראשון של הלהקה שהגיע למקום הראשון בבילבורד הוט 100 בארצות הברית.
בנוסף, דורג בין עשרת השירים הפותחים של מצעי הפזמונים בבלגיה, קנדה, איסלנד, הולנד והממלכה המאוחדת.
היה מועמד לשני פרסי גראמי בשנת 2000 – הופעת ה-R&B הטובה ביותר לצמד או ללהקה ושיר ה-R&B הטוב ביותר.
הווידאו קליפ הנלווה לשיר, בבימויו של דארן גרנט, צולם בסלון יופי כמחווה לאמה של ביונסה, טינה נואלס, שניהלה מספרה בצעירותה.
בשנת 2021 צבר פופולריות רבה בשירותי הזרמות המוזיקה, כמו גם ביישומון ה"טיק טוק".
"Bills, Bills, Bills" הוא אחת מחמש הרצועות בהן עבדה הדסטיניז צ'יילד עם קנדי וקווין בריסס.
הרעיון לשיר עלה במוחה של קנדי בזמן ששהתה בחנות ליד בית מגוריה.
היא שיתפה את בריגס, שהחל לעבוד על המקצב והלחן שלו.
קנדי טוענת כי חלק ממילותיו התבססו על חוויות שקרו לה עם גברים שהכירה.
חברות הלהקה הרחיבו מעט את הבתים כדי שיותאמו לאופיין.
"Bills, Bills, Bills" הוא רצועת R&B, עם מספר כלי נגינה בהובלת צ'מבלו וסינתיסייזר.
"Bills, Bills, Bills" נשלח אל רדיו אורבני עכשווי ואל רדיו להיטים קצביים ב-31 במאי וב-1 ביוני 1999 בהתאמה.
הוא פורסם במהדורה פיזית בארצות הברית על גבי תקליטור, תקליטור-מקסי, ויניל בגודל 12 אינץ' וקלטת שמע.
בממלכה המאוחדת יצא לאור ב-12 ביולי בפורמט קלטת שמע ושני תקליטור-מקסי.
ב-16 וב-26 ביולי הופץ גם בגרמניה ובצרפת בהתאמה כתקליטור-מקסי.
מאוחר יותר, ב-20 ביולי, נשלח השיר לרדיו להיטים עכשוויים.
"Bills, Bills, Bills" נכנס לראשונה למצעד הבילבורד הוט 100 במקום ה-84. חמישה שבועות לאחר מכן הדיח את סינגל הבכורה של ג'ניפר לופז, "If You Had My Love", ועלה למקום הראשון.
זה היה שירה הראשון של הדסטיניז צ'יילד שכבש את פסגת ההוט 100. הוא אף היה הסינגל התשיעי הנמכר ביותר ב-1999 בארצות הברית.
"Bills, Bills, Bills" הגיע למקום הראשון במצעד שירי ה-R&B/היפ-הופ במשך תשעה שבועות רצופים.
במצעד הסינגלים הבריטי הגיע בשיאו למקום השישי.
הווידאו קליפ צולם בסלון יופי, כמחווה לטינה נואלס, אמה של ביונסה ומעצבת האופנה של הקבוצה דאז.
הוא מתחיל בוויכוח בין ביונסה לבן-זוגה סביב הבקשות הנשנות שלו לקחת את מפתחות הרכב שלה.
חברות הלהקה במקביל מספרות לקוחות.
לאחר מכן הן רוקדות סביב כיסאות מספרה ורודים.
בסצנה אחרת לובשות הבנות תלבושות שחורות ולבנות, דמויות זברה, בעוד שגברים עייפים נראים בחדרים מאחוריהן.
התפאורה הסופית של הסרטון מתרחשת מול קיר של חלונות.
כאן, הבנות לובשות בגדים כחולים.
הוא הוקרן בבכורה בחנויות של MTV ב-13 ביוני.
סינגל אמריקאי (תקליטור וקלטת שמע)
סינגל אמריקאי (תקליטור-מקסי, ויניל 12 אינץ'), סינגל אוסטרלי (תקליטור)
"Bills, Bills, Bills" (מיקס מועדונים דיגיטלי של בלאק-אן-גרוב) – 7:16
"Bills, Bills, Bills" (מיקס לייבגיג אקסקלוסיבי של מאורייס) – 7:33
"Bills, Bills, Bills" (דאב מיקס אקסקלוסיבי של מאורייס) – 8:04
"With Me Part II" (בהשתתפות מאסטר פי) – 4:14
מקוםתאריםמכירות בלגיה (BEA) זהב 25,000 בריטניה (BPI) פלטינה 600,000 ארצות הברית (RIAA) פלטינה 1,000,000
"Bigger Than the Whole Sky" (בעברית: "גדול יותר מכל השמיים") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה השנייה מתוך מהדורת 3am של אלבום האולפן העשירי של סוויפט, Midnights.
נכתב והופק על ידי סוויפט וג'ק אנטונוף.
הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים.
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על אלבום האולפן העשירי שלה וסיפרה כי עתיד לצאת ב-21 באוקטובר.
כשעה מאוחר יותר חשפה סוויפט ברשתות החברתיות את שמו של האלבום, Midnights, ואת עטיפתו.
ב-21 בספטמבר, כחודש לפני יציאת האלבום, הכריזה סוויפט על סדרה בת 13 פרקים בשם Midnights Mayhem with Me שתעלה בפלטפורמת המדיה החברתית טיקטוק, ובכל פרק ייחשף שם של רצועה אחת מתוך האלבום.
אף רצועה ממהדורת 3am של Midnights לא נחשפה בסרטונים.
נכתב בו כי סוויפט עתידה להכריז על הפתעה גדולה בשעה שלוש לפנות בוקר על פי שעון הקיץ המזרחי (EDT).
בשעה הזו הוציאה מהדורה נוספת לאלבום הכוללת שבע רצועות בונוס חדשות, ביניהן נכלל "Bigger Than the Whole Sky".
בבית הראשון של "Bigger Than the Whole Sky" טוענת סוויפט כי כל דבר שנועד עם מגע ידיה הופך לעצוב ("Every single thing I touch becomes sick with sadness" – "כל דבר שאני נוגעת בו הופך לחולה מעצבות").
על פיוף היא שוכבת על מיטתה, כשדמעותיה זולגות מעיניה לאוזניה.
בבית הבא נותנת התייחסות לאפקט הפרפר, ביטוי מתחום תורת הכאוס, שטוען כי שינוי קטן ושולי יכול לגרום לתהפוכה עצומה בעולם.
היא שואלת "" ("האם ציפור נפנפה בכנפיה באסיה?") – ביטוי מקביל לטענה הנפוצה ביותר באפקט הפרפר: "פרפר נפנף בכנפיו באסיה וגרם להוריקן רחב־היקפים באמריקה".
היא תמהה מדוע הדבר הטוב שהיה לה נלקח ממנה, על־אף שהתפללה לטוב.
בפזמון סוויפט נפרדת מהדבר שנלקח ממנה.
קיומו היה נצחי, בלתי מוגבל וגדול יותר מכל השמיים עבורה.
עם זאת, עקב תפניות מצערות של אירועים, הוא נעלם.
היא מדמיינת מה יכול וצריך היה להיות אילו הדבר הטוב הזה היה לצדה.
במרוצת השיר סוויפט לא מגלה מהו הדבר הטוב אליו היא מתכוונת.
הדעות חלוקות, וישנם שני טענות מרכזיות.
האחת היא שאותו הדבר הטוב מדבר על גבר שבושש לחזור לביתה של סוויפט.
מעין מערכת יחסים רומנטית שנכשלה.
סברה נוספת טוענת כי מילות השיר מדברות על הפלה או על מות אדם קרוב.
"You were more than just a short time" ("היית עבורי יותר מסתם תקופה קצרה") שרה סוויפט בפזמון.
מעריצים רבים במדיה החברתית "טיקטוק" פרסמו את האובדן שלהם לצד האודיו של השיר.
יש אפילו שטוענים כי "Bigger Than the Whole Sky" הוא שיר המשך ל-"Ronan", שיר שהוקדש רונן תומפסון שנפטר מסרטן בגיל 4.
"Bigmouth Strikes Again" הוא שיר משנת 1986 של להקת הסמית'ס מאלבומם השלישי The Queen Is Dead.
השיר, שנכתב על ידי ג'וני מאר ומוריסי, כולל מילים ששיקפו את תסכוליו של מוריסי מתעשיית המוזיקה באותה תקופה.
מבחינה מוזיקלית, השיר נכתב בהשראת "Jumpin' Jack Flash" של הרולינג סטונז ובמרכזו ריף גיטרה שמאר כתב במהלך בדיקת סאונד בשנת 1985.
"Bigmouth Strikes Again" יצא כסינגל המוביל מהאלבום, תוך עקיפת הבחירה המועדפת על ראף טרייד, "There Is a Light That Never Goes Out".
הסינגל הגיע למקום ה-26 במצעד הסינגלים הבריטי ומאז זכה לשבחי המבקרים יחד עם מספר גרסאות שהוקלטו על ידי אמנים אחרים.
"Bigmouth Strikes Again" החל כשיר שנכתב על ידי מוריסי בקיץ 1985. השיר היה האחרון מבין שלושה שירים שנכתבו על תסכולו של מוריסי מתעשיית המוזיקה, כאשר השניים הקודמים היו "The Boy with the Thorn in His Side" ו-"Rubber Ring".
השיר משקף באופן ספציפי את חוויותיו השליליות של מוריסי עם עיתונות המוזיקה.
כשנשאל על ידי NME על השיר, מוריסי ענה: "אני לא יכול לחשוב על משפט אחד (שאני מתחרט שאמרתי).
אנחנו עדיין בשלב שבו אם הייתי מציל חתלתול מטביעה, הם היו אומרים: 'מוריסי מתעלל בגופתו של חתלתול'.
מוריסי התכוון שמילות השיר יהיו הומוריסטיות; הוא הסביר: "הייתי קורא לזה פרודיה אם זה היה נשמע פחות כמו חגיגה עצמית, וזה בהחלט לא היה.
זה היה פשוט שיר ממש מצחיק".
המתופף מייק ג'ויס אמר: "איזה שם פנטסטי – אחד הטובים של מוזר (מוריסי).
ועם השיר הזה, אתה יכול להבין למה הוא גרם לעיתונאים לגמור במכנסיים שלהם.
ג'וני מאר ביסס את המוזיקה של השיר על ריף גיטרה שכתב במהלך בדיקת סאונד של סיבוב ההופעות של הלהקה בשנת 1985. מאוחר יותר טען מאר כי קיבל השראה מ-"Jumpin' Jack Flash" של הרולינג סטונז, והצהיר: "רציתי משהו שיהיה מהיר לאורך כל הדרך, ללא שמונה אמצע מובהק כזה.
חשבתי שהפסקות הגיטרה צריכות להיות כלי הקשה, לא יפות או לבביות מדי".
מאר תיאר את השיר כ"הכי קרוב להגיע לצלילים של הגיבורים שלי כשבאנו".
במהלך השיר, הגיבור משווה את עצמו לז'אן ד'ארק כ"להבות עלו לאפה הרומי" ("the flames rose to her Roman nose") וגם אומר "עכשיו אני יודע איך ז'אן ד'ארק הרגישה" ("now I know how Joan of Arc felt").
בהופעות סולו אחרונות, מוריסי שינה את המילים "והווקמן שלה התחיל להתמוסס", לעכשווי יותר מבחינה טכנולוגית "והאייפוד שלה התחיל להתמוסס".
מוריסי כלל את המילים "ומכשיר השמיעה שלה התחיל להתמוסס" כמחווה למעריצים החירשים וכבדי השמיעה של הלהקה.
בתחילה ביקשה הלהקה מקירסטי מק'קול לתרום קולות רקע, אך מאר מצא את ההרמוניות שלה "ממש מוזרות" והן נותרו מחוץ להקלטה הסופית.
במקום זאת, קולות הרקע הוקלטו על ידי מוריסי ושונו לצליל גבוה יותר.
זה מיוחס ל"אן קואטס", התייחסות למחוז מנצ'סטר של Ancoats.
Billie Eilish – Hit Me Hard and Soft: The Tour (Live in 3D) הוא סרט הופעה אמריקאי, המתעד את סיבוב ההופעות "Hit Me Hard and Soft: The Tour" של הזמרת-יוצרת האמריקאית בילי אייליש.
הסרט בבימויו והופק על ידי אייליש עצמה וג'יימס קמרון, הוא מופץ על ידי סרטי פרמאונט, והקרנתו החלה בארצות הברית וברחבי העולם ב-8 במאי 2026.
סרט הקונצרט צפוי לצאת לאקרנים בבתי הקולנוע על ידי חברת סרטי פרמאונט ב-8 במאי 2026.
בילי אייליש – Hit Me Hard and Soft: The Tour (Live in 3D) עתיד לצאת לאקרנים בבתי הקולנוע על ידי חברת Paramount Pictures ב-20 במרץ 2026.
Bishop of Hexen (בעברית: בישוף אוף הקסן; תרגום חופשי: הבישוף של הקסן) היא להקת בלאק מטאל סימפוני ישראלית.
הלהקה הוקמה ב-1994 תחילת 1995 ברמת השרון.
לאחר כמה שינויים בהרכב, הלהקה החלה לעבוד באופן אינטנסיבי יותר, ובדצמבר 1995 נכנסה לאולפן כדי להקליט את דמו הבכורה שלה: "Ancient Hymns of Legends & Lore", שיצא לאור ב-1996. תוך זמן קצר, כל 450 העותקים נמכרו לחלוטין.
חברות תקליטים רבות רצו להחתים את הלהקה, ולבסוף חתמה בחברת התקליטים "HammerHeart Productions" על חוזה של אלבום אחד.
ב-1996 נכנסה הלהקה להקליט שוב, הפעם את אלבומה הראשון, "Archives Of An Enchanted Philosophy", שיצא באפריל 1997. חברי הלהקה עמדו בפני תחילת שירותם הצבאי, ולכן עבודת ההקלטה והכתיבה עצמה היו אינטנסיביות ומהירות.
האלבום נשען בעיקר על עבודת קלידים, כשלגיטרות תפקיד משני בלבד.
האלבום הוא אלבום קונספט, כשהקונספט עצמו נתווה בידי חברי הלהקה.
לאחר 7 שנים של שתיקה, הלהקה הוקמה מחדש, ביחד עם שני חבריה החדשים: לורד קודר בשירה, ואריאל E על הגיטרה.
ביוני 2004 הקליטו דיסק פרומו; "Unveil the Curtain of Sanity" שהכיל 4 שירים חדשים.
בתחילת שנת 2005 חתמה הלהקה עם הלייבל האוסטרי "CCP Records" על חוזה של 3 אלבומים, וחבר חדש הצטרף ללהקה בתור בסיסט: סילנפולטר.
לורד קודר - שירה ותופים
אריאל אשכר (Ariel E)- גיטרת סולו
אביב (magor) הדרי - גיטרה
פרופסור ואן הלסינג - תופים
Birdland (בעברית: בירדלנד בתרגום חופשי "ארץ הציפור", או "ארץ הציפורים") הוא מועדון ג'אז ניו יורקי שהוקם לראשונה ב-15 בדצמבר 1949. המועדון המקורי היה ממוקם בין רחוב 52 ורחוב 53 במנהטן.
המועדון נסגר ב-1965 עקב עלייה בדמי השכירות, ונפתח מחדש ב-1979 ללילה אחד.
תחייתו החלה ב-1986 עם פתיחת מועדון שני באותו שם, באזור ברודוויי לא רחוק מהמיקום המקורי.
המועדון הוקם על ידי מוריס ואירווינג לוי.
בזמן הקמת המועדון, ניגן בו בין היתר הסקסופוניסט צ'ארלי פארקר, שעל פי כינויו (Bird) נקרא המועדון.
על שלט הניאון שבכניסה למועדון היה כתוב "בירדלנד פינת הג'אז של העולם".
נושא השם נמשך גם בפנים - המועדון היה מעוצב בצורה של כלוב ענק.
השם "בירדלנד" מופיע באינספור אזכורים, החל מהאלבום של שליחי הג'אז "לילה בבירדלנד" דרך אלבומים נוספים של ג'ון קולטריין, קני דורהם ועוד, ועד אזכורים בשירים של הלהקה U2. ההתייחסות המפורסמת ביותר היא בסטנדרט של ג'ורג' שירינג "Lullaby of Birdland" (שיר ערש בבירדלנד) אשר הפך אחד מהסטנדרטים המפורסמים והמנוגנים ביותר בג'אז.
ללהקת Weather Report קטע בשם Birdland באלבום Heavy weather מ-1977, שהוא הקטע המוצלח ביותר מבחינה מסחרית של הלהקה.
הקטע בוצע בגרסת כיסוי על ידי מנהטן טרנספר ב-1979, וזכה לפרס גראמי.
למועדון היה מקום חשוב בפיתוח סוגות הבי בופ וההארד בופ.
כאמור רבים הקליטו שם, כולל ארט בלייקי עם שליחי הג'אז בתחילת דרכו של ההרכב (1954).
בין המופיעים הקבועים של המועדון, מלבד פארקר, אפשר למנות את דיזי גילספי, ת'לוניוס מונק, באד פאוול, מיילס דייוויס, סטן גץ, לסטר יאנג ורבים אחרים.
ה"בירדלנד" אשר קיים כיום הוקם לראשונה בברודוויי, בשנת 1986, אך עבר לרחוב 44. במקום ניגנו מוזיקאים מובילים מעולם הג'אז העכשווי, וכן מתחומים משיקים.
בין הנגנים ניתן למנות את: לי קוניץ, מייקל ברקר, פט מתיני, דיאנה קראל, דייב הולנד, רג'ינה קרטר וכן טיטו פואנטה.
תזמורת הג'אז של הפסנתרנית טושיקו אקיושי הופיעה שם בפעם האחרונה על במה.
אקיושי ניגנה גם במועדון המקורי, כמה עשורים מוקדם יותר.
Bit error ratio (בראשי תיבות: BER) הוא מדד המשמש להערכת הטיב של תהליכי שידור-וקליטה או עיבוד נתונים במערכת.
מדד זה מציין את היחס בין כמות הסיביות שחלה בהן שגיאה לאורך התהליך, לבין סך כל הסיביות שהיו מעורבות בתהליך.
מדד זה, יחד עם יחס אות לרעש, רגישות קליטה וספרת רחש, מהווים תמונת מצב לגבי איכות הקליטה והפיענוח של אותות שמעובדים במערכת מסוימת.
אות בינארי מכיל רק שני מצבים: '0' או '1'.
שינוי באות הבינארי בעקבות הפרעה או רעש קטנים - עדיין מאפשרים לשחזר את הסיבית המקורית.
לפיכך, קלקול ה-SNR עד רמה מסוימת, עדיין יאפשר לשחזר את הסיביות המקוריות ללא פגיעה ב-BER.
ספרת הרחש של המקלט, כמו גם שיטת האפנון וטיב גלאי האפנון - יאפשרו גם הם להקטין את ה-BER, או לפחות לא לקלקל אותו מעבר לקיים.
רוב המערכות הדיגיטליות לא מייחסות חשיבות לסיבית בודדת, והן מעבדות נתונים ברמת המילה או המסגרת (אוסף של מילים) ועד לרמה של חבילת מידע.
ברמות אלו של שליחת נתונים, נהוג לשלב סיבית זוגיות אחת או יותר, ואף קוד תיקון שגיאות.
תוספות אלו מאפשרות למערכת לקבל אוסף של סיביות, שחלקן שגויות (כלומר עם יחס BER מסוים), ולזהות האם חלה השגיאה.
כאשר מזוהה שגיאה, המערכת יכולה לבקש ממקור המידע שישלח שוב את הנתונים.
שליחה חוזרת מהווה למעשה תקורה ולכן היא משפיעה על קצב הנתונים של המערכת.
במצבים מסוימים המערכת יכולה אף לבצע תיקון שגיאות ע"ב קוד תיקון שגיאות ללא שליחה חוזרת של המידע.
לאחר התיקון ניתן לומר שחל שיפור ב-BER של האות שבמערכת.
תיקונים אלו באים ע"ח מורכבות וסיבוכיות המערכת, ולעיתים הם נדרשים על פי פרוטוקול התקשורת.
ניתן למדוד BER של מערכת קיימת על ידי שליחת רצף סיביות ידוע דרך המערכת.
השוואה בין הסיביות שנשלחו לסיביות שהתקבלו תציין את כמות השגיאות שחלו ברצף הסיביות.
היחס בין כמות הסיביות הכוללת שנשלחה, לבין כמות הסיביות שהתקבלו בצורה שגויה - הוא ה-BER.
BitDefender היא היא חברת טכנולוגיה רומנית שבסיסה בבוקרשט, המתמחה באבטחת מידע וסייבר סקיוריטי.
לחברה משרדים בארצות הברית, אירופה, אוסטרליה והמזרח התיכון ומוצריה מופצים נמצאים בלמעלה מ-150 מדינות.
החברה נוסדה על ידי המנכ"ל הנוכחי ובעל המניות העיקרי שלה, פלורין טאלפס.
היא מפתחת ומספקת מוצרים ושירותי אבטחת סייבר, כולל הגנה על נקודות קצה, אבטחה בענן ואבטחה מנוהלת, תוכנת אנטי-וירוס ואבטחת IoT.
נכון לשנת 2024, החברה מעסיקה יותר מ-1,800 עובדים ברחבי העולם.
BitDefender זכתה במספר פרסים מארגון AV-Comparatives, הבודק ומדרג מוצרי אנטי-וירוס.
תוכנת BitDefender פותחה במקור כתוכנת אנטי-וירוס על ידי SOFTWIN, חברה שהוקמה בשנת 1990 ברומניה.
משנת 1996 עד 2001, שווקה בשם כ-AVX (Antivirus Expert), אז מותגה החברה והתוכנה מחדש תחת השם BitDefender.
התוכנה שווקה במודל פרימיום (עם גרסה חינמית, וגרסה בתשלום.
במשך הזמן נוספו לתוכנה יכולת נוספות כולל טיפול ברוגלות, חומת אש, בקרת פרטיות, סינון דואר אלקטרוני, בקרת הורים, ומניעת וירוסים.
בשנת 2011 השיקה החברה מגוון של מוצרי אבטחת מידע ווירטואליזציה לשוק הארגוני.
בשנת 2015 השיקה החברה מוצר חומרה לשוק הביתי, Bitdefender BOX, לאבטחת קישוריות של מוצרים עם גישה ל.
בשנת 2016 החברה הצטרפה ליוזמת No More Ransom, והשיקה כלי פענוח חינמיים לנפגעי התקפות כופר.
בשנת 2017 החברה ביצעה את הרכישה הגדולה הראשונה שלה, שרכשה את המפיץ שלה בצרפת.
בנוסף הקרן הבריטית Vitruvian רכשה 30% ממניות החברה לפי הערכת שווי של כ-600 מיליון דולר.
באותה שנה גם הגישה חברת הטכנולוגיה הישראלית-אמריקאית פינג'אן החזקות תביעה נגד BitDefender על הפרת פטנט.
התביעה הסתיימה בפשרה שכללה חתימה ותשלום על הסכם רישוי לפטנט.
בשנת 2018, פתחה חברת בת חדשה באוסטרליה, ורכשה גם את חברת התוכנה RedSocks שפיתחה פתרונות לניתוח התנהגות ואבטחת רשתות.
בפברואר 2022 נבחרה קבוצת מולטיפוינט למפיצה הבלעדית של פתרונות ביטדיפנדר בישראל.
"Birthday" (בעברית "יום הולדת") הוא שיר הארד רוק של הביטלס מהאלבום, The Beatles (האלבום הלבן) משנת 1968. השיר נכתב על ידי ג'ון לנון ופול מקרטני יחד, למרות שברובו נוצר על ידי פול, כולל ריף הגיטרה השולט בשיר.
כמוכן ניגון הריף מבוצע על ידי פול ולא על ידי ג'ורג' אשר בדרך כלל ניגן גיטרה מובילה.
זהו השיר שפותח את הצד השלישי באלבום הויניל (או הפותח את הדיסק השני בגרסת ה-CD).
השיר מזכיר את סגנון הרוק הפשוט והשמח המוקדם של הביטלס ברוק אנד רול.
אשתו לעתיד של לנון, יוקו אונו, ואשתו של ג'ורג' האריסון, פאטי בויד, עושות קולות ליווי בשיר.
ב-1990, מקרטני ביצע את השיר מחדש בהופעה בקריירת הסולו, כצד ב' לסינגל שצד א' הוא גם ביצוע סולו שלו לשיר מתקופת הביטלס, Good Day Sunshine.
ב-2010, מקרטני ורינגו סטאר ביצעו את השיר לרגל יום הולדתו ה-70 של סטאר.
פול מקרטני - שירה, גיטרה חשמלית, פסנתר, מחיאות כפיים
ג'ון לנון - שירה, גיטרה חשמלית, זמר ליווי, מחיאות כפיים
ג'ורג' האריסון - גיטרת בס, מחיאות כפיים
רינגו סטאר - תופים, תוף מרים, מחיאות כפיים
יוקו אונו - זמרת ליווי, מחיאות כפיים
פטי האריסון - זמרת ליווי, מחיאות כפיים
מאל אבנס - מחיאות כפיים
"Birthday Cake" (בעברית: "עוגת יום הולדת") הוא שיר של הזמרת ריהאנה מתוך אלבום האולפן השישי שלה Talk That Talk.
השיר דלף לאינטרנט לפני יציאתו של האלבום ועורר סקרנות רבה בקרב קהל המעריצים של ריהאנה בנוגע לגרסתו המלאה אשר כביכול נכללת באלבום, מאוחר יותר התגלה כי השיר באורך דקה ושמונה עשרה השניות שדלף היה למעשה גרסתו הסופית של השיר וכי אין כוונה להכניסו לאלבום.
עקב ההתעניינות הרבה שעורר השיר בקרב קהל המעריצים של ריהאנה הוחלט להכניסו אל האלבום כאינטרלוד.
גרסה באורך מלא לשיר בהשתתפות כריס בראון יצאה ב-20 בפברואר 2012, ביום הולדתה של ריהאנה, בהשמעת בכורה מקוונת.
ב-6 במרץ 2012 יצאה הגרסה המלאה לשיר כסינגל הרביעי מתוך האלבום והופץ אל תחנות הרדיו בארצות הברית.
מילות השיר Birthday Cake מדברות על אישה אשר אומרת לבן זוגה כי היא רוצה לקיים עמו יחסי מין ספונטניים.
השיר קיבל ביקורת מעורבות, ישנם מבקרים אשר מתחו ביקורת על התוכן המיני שהוא מכיל וישנם כאלה ששיבחו אותו.
מספר מבקרים השוו את השיר אל הרצועה הקודמת לו באלבום, "Cockiness (Love It)" אשר גם מילותיה כוללות רמיזות מיניות.
עם יציאתו של האלבום Talk That Talk, נכנס השיר אל מקומות נמוכים בתרשימי הסינגלים בקוריאה הדרומית, ארצות הברית ובריטניה.
Birthday Cake נכתב על ידי The-Dream, ריהאנה, מרקוס פלאסיוס וארנסט קלארק והופק על ידי The-Dream, מרקוס פלאסיוס, ארנסט קלארק וקוק הארל.
בריאיון עם The-Dream ששותף לכתיבת השיר והפקתו, הוא ענה על שאלה הנוגעת לאכזבת קהל המעריצים של ריהאנה לאחר שנודע כי Birthday Cake לא ייכנס לאלבום Talk That Talk לאחר שדלף לפני יציאת האלבום.
המפיק הודיע כי בסופו של דבר השיר ייכנס לאלבום והסביר כי רק אינטרלוד נוצר ושגרסה מלאה לשיר תצא בשלב מאוחר יותר:
"אני בדיוק דיברתי על זה עם ריהאנה; היא עשתה פשוט אינטרלוד.
אמרתי לה: 'המעריצים שלך עומדים כל כך לכעוס עליך'.
בן אדם, הם הרגו אותי בטוויטר!
אני התקשרתי אליה לטלפון ואמרתי: 'המעריצים שלך, הם משתגעים עליי עכשיו כאילו אני יכול לגרום לך לעשות משהו'.
אז Birthday Cake הוא שם [באלבום].
הוא הולך להפוך לשיר מלא כי המעריצים שלה התחילו לרדוף אחרי ואני לא רוצה להירצח על ידי מעריצי ריהאנה!".
Birthday Cake הוא אינטרלוד באורך של דקה ו-18 שניות אשר רובו ראפ.
המנגינה של Birthday Cake מורכבת מבס כבד, צלילי פעמוני בית ספר, מחיאות כפיים, מקצבי אלקטרו, וצלילי הובר של סינתיסייזר.
השיר כולל מילים פרובוקטיביות ורמיזות מיניות רבות עליהן חוזרת ריהאנה במהלך השיר.
השיר מדבר על אישה שאומרת לבן זוגה כי היא רוצה לקיים עמו יחסי מין ספונטניים וכי היא יודעת שגם הוא, ריהאנה גם שרה בצורה ברורה בסיום השיר "אני רוצה לזיין אותך ברגע זה".
מילות השיר מורכבות מדימויים מיניים רבים.
בתחילת השיר נשמעים זמזומים של ריהאנה בליווי קולות סינתיסייזר.
לאחר שנשמע קול פעמון בית ספר מתחילה ריהאנה לשיר את מילות השיר "בוא וכתוב את השם שלך על זה" ונשמעים קולות מחיאות כפיים אשר מלוות אותה לאורך כל השיר.
סיום השיר קוטע את ריהאנה באמצע המשפט "אני רוצה לזיין אותך ברגע זה/ פשוט תעלה על הגוף שלי..." שמתחילתו מתחיל השיר להתעמעם.
Birthday Cake קיבל ביקורות מעורבות מצד מבקרי מוזיקה.
בביקורת של ג'ייסון ליפשוץ למגזין בילבורד שיבח את האינטרלוד באומרו, "כולנו כאן בשביל מוזיקת פופ בנושא יום הולדת שובב, אבל רק 78 שניות של 'Birthday Cake' הן לא מספיק חגיגה!" כאשר הוא משווה את המסר של מילות השיר אל שירו של הזמר ג'רמי, "Birthday Sex".
סם לנסקי מ-MTV Buzzworthy, החמיא לשיר וכתב כי הוא "הטעות היחידה באלבום - לא בגלל שהוא לא מדהים (הוא כן!), אלה בגלל שהוא רק באורך של 78 שניות.
Birthday Cake היא זוהמת ריהאנה מנוונת יותר, הפעם באדיבותו של מאסטר ה-R&B The-Dream.
מישהו ממעריצי ריהאנה עשה כבר מיקס לשיר באורך שעה?".
מליסה מירז מהמגזין אנטרטיינמנט ויקלי כתבה כי Birthday Cake, יחד עם "Cockiness (Love It)" היו השירים הפרובוקטיביים ביותר באלבום, היא תיארה אותם כשירי "אני-אוהבת-סקס-חזק" ומתחה ביקורת על היותם שירים שנועדו "פשוט לגרום לך להגרר מחוץ אל חדר השינה אל רחבת הריקודים".
אדריאן ת'רילס מהעיתון דיילי מייל כתב שלאחר שהאזין לשיר "Cockiness (Love It)" ואחריו ל-Birthday Cake, "המשמעות הכפולה החלה להיות מייגעת".
מייק דיוור מ-BBC Music כתב כי השיר הוא "דקה חסרת טעם לחלוטין.
משהו במפיק העל The-Dream התבזבז על ניבולי הפה המשעממים של Birthday Cake".
בביקורת של Flavour הציג הכותב רגשות אמביוולנטיות למילות השיר באומרו, "אני לא בדיוק יכול לומר שהוא שיר רע.
למעשה, אני ככל הנראה אשיר אותו שוב ושוב במהלך השבוע הקרוב.
אבל בשלב הזה, זה כאילו, 'הבנו את זה - את אוהבת סקס.' תרגעי בקשר לזה ותשירי על השכלה או משהו - המעריצים הצעירים שלך צריכים יותר חומר".
מאתר האינטרנט DJ Booth כתב כי השיר דומה ל"סקס ספונטני מהיר" בחיים האמיתיים ושזכות התוכן המיני הגלוי שמכיל השיר, הרוויח האלבום Talk That Talk את מדבקת אזהרת ההורים לתוכן בלתי הולם.
בביקורתו של רנדל רוברטס לאלבום Talk That Talk לעיתון לוס אנג'לס טיימס הוא כתב, "במחשבה שנייה, השורות הכנות ביותר באלבום מגיעות בשיר הקצר במיוחד Birthday Cake, בהפקתו של The-Dream.
'אני יודעת שאתה רוצה לנשוך את זה/זה כל כך מפתה/אין שום דבר אחר כמו זה/אני הולכת להפוך אותך לכלבה שלי', היא שרה.
אבל זה כאילו צנזורת האינטרנט נתנה לשיר להתנגן לפני שהם הבינו את הטעות שלהם, קצת יותר מדקה המוזיקה מתחילה לדעוך, בדיוק כשזה נהיה מלוכלך, מה שמשאיר אותנו תוהים האם ריהאנה באמת מאמינה במה שהיא מוכרת לנו ב-Talk That Talk".
בביקורות ישראליות, כתב דייוויד ארונוביץ בביקורת לאלבום Talk That Talk לאתר mako כי Birthday Cake "נשמע כמו העתק מרגיז ל-Video Phone של ביונסה" וכינה אותו "שיר מיותר".
בביקורת של דפנה לוסטיג לאתר וואלה!, קראה ל-Birthday Cake ולשיר "Cockiness (Love It)" "שירים מגניבים ומלוכלכים".
ריהאנה הופיעה עם השיר לראשונה ב-5 במאי 2012 בתוכנית סאטרדיי נייט לייב.
ההופעה החלה בביצוע האינטרלוד שבאלבום כאשר ריהאנה לבושה בשמלה שחורה וקורי עכביש שחורים ענקיים משמשים כרקע מאחוריה.
לאחר ביצוע האינטרלוד, ביצעה ריהאנה את השיר "Talk That Talk" מתוך האלבום ובכך סיימה את ההופעה.
הזמרת האמריקאית סלינה גומז נהגה לבצע את השיר כמאשאפ עם השיר שלה "Birthday" בסיבוב ההופעות Stars Dance Tour.
עם יציאת האלבום Talk That Talk, השיר Birthday Cake נכנס אל כמה מצעדים בארצות שונות בעולם.
השיר נכנס למקום ה-67 במצעד הסינגלים של קוריאה הדרומית ב-26 בנובמבר 2011 עם מכירות של 6,661 עותקים דיגיטליים.
במצעד ה-Hot R&B/Hip-Hop Songs האמריקאי, הגיע האינטרלוד בשיאו למקום ה-40. "Birthday Cake" קיבל מעמד זהב על ידי איגוד תעשיית ההקלטות האמריקאי לאחר שמכר יותר מ-500,000 עותקים דיגיטליים ב-26 במרץ וב-13 בדצמבר 2012 קיבל מעמד פלטינה.
רמיקס בליוויו של כריס בראון
ל-Birthday Cake נוצר רמיקס עם שילוב קולות של הזמר כריס בראון אשר הוקלטו במיוחד לרמיקס.
הרמיקס שימש כגרסה המלאה לשיר לאחר שגרסה באורך של 1:18 דקות נכללה כאינטרלוד באלבום Talk That Talk.
מאוחר יותר, הכריזה הזמרת כי היא רוצה זמר, ולא זמרת שילוו אותה ברמיקס לשיר ולבסוף התגלה כי כריס בראון יכלל בגרסה המלאה לשיר Birthday Cake.
למרות שקיבלה ריהאנה תגובות שליליות מהתקשורת וממעריציה בנוגע לבחירה, הזמרת הגנה על בחירתה בבראון באומרה כי "זאת פשוט מוזיקה".
הרמיקס לשיר קיבל ביקורות מעורבות מצד מבקרי מוזיקה אשר רובם היו המומים משיתוף הפעולה של ריהאנה וכריס בראון למרות עברם המשותף ביחד לאחר שבראון הכה את ריהאנה בעודם בני זוג ורבים אמרו כי הרמיקס מתעלה על האינטרלוד עצמו.
הרמיקס הגיע למקום ה-24 במצעד הבילבורד הוט 100 ולמקום ה-2 במצעד Hot R&B/Hip-Hop Songs.
עקב רמת הביקוש הגבוהה ממעריצים להוציא גרסה מלאה ל-"Birthday Cake", ריהאנה הודיעה דרך חשבון הטוויטר שלה כי הקלטת הגרסה המלאה תהיה "בראש סדר היום שלה".
למרות רצונם של מעריצים רבים לגרסה מלאה לשיר, קתרין אסף מאתר האינטרנט PopDust מתחה ביקורת על ההחלטה להוציא גרסה מלאה לשיר וכתבה, "בכנות, בשלב הזה יהיה עדיף שריהאנה ו-Def Jam פשוט ייקראו ל-Birthday Cake אינטרלוד ולא גרסה לא מלאה, מפני שזה בעצם אומר שהאלבום שיצא לאור הוא למעשה לא גמור".
בק ביין מאתר האינטרנט Idolator כתב כי הוצאה של השיר באורך מלא היא "מטלת בספק" והסביר, "השיר הוא כבר מלוכלך מדי בגרסת הדקה ועשרים שניות הנוכחית.
אבל אם 'S&M' היה יכול להיות סינגל, יש בכלל משהו שגס מדי לרדיו בימים האלה?".
התקשורת העריכה כי ריהאנה תשתף פעולה עם כריסטינה אגילרה ברמיקס ל-Birthday Cake לאחר שריהאנה פרסמה בחשבון הטוויטר שלה כי היא רוצה מישהו "Dirrrty" בהקלטה המחודשת לשיר ורבים חשבו כי התייחסה ריהאנה לשירה של אגילרה משנת 2002 Dirrty.
מאוחר יותר, הכריזה הזמרת כי היא רוצה זמר, ולא זמרת שילוו אותה ברמיקס לשיר.
ב-15 בפברואר 2012 אמר Da Internz, אחד ממפיקי השיר, כי משתף הפעולה עם ריהאנה שיכלל בגרסה המלאה לשיר "יזעזע את העולם".
ב-16 בפברואר 2012 החלה התקשורת לדווח על הערכות לכך שכריס בראון ישתף פעולה עם ריהאנה לרמיקס לשיר Birthday Cake לאחר שהשניים נצפו יוצאים מאולפן ההקלטות ווסטלייק שבלוס אנג'לס בזמנים שונים ולאחר שבראון הוזמן אל מסיבת יום ההולדת של ריהאנה.
אותם הדיווחים זכו למחלוקת תקשורתית רבה בעולם עקב הסכסוך בין השניים שהתרחש בערב טקס גראמי בשנת 2009 אשר במהלכו הכה בראון את ריהאנה, הותיר בה חבלות קשות ולבסוף נמצאה ריהאנה ע" המשטרה שרועה על רצפת ביתה.
בסופו של דבר, הגרסה המלאה לשיר כללה את כריס בראון ויצאה ב-20 בפברואר 2012, יום הולדתה של ריהאנה.
בריאיון למגזין בילבורד המפיק והכותב The-Dream אמר כי עברם המשותף של ריהאנה ובראון לא צריך להישפט על ידי אחרים וכי Birthday Cake הוא בסך הכל שיר, "בשבילי זאת רק מוזיקה - שני אנשים מוכשרים עושים שיר ביחד, וזה מה שזה היה.
הדבר הנכון באמת הוא לסלוח".
ב-15 במרץ 2012, דיברה ריהאנה על בחירתה בבראון לשיתוף הפעולה ברמיקס בתוכנית הבוקר של ראיין סיקרסט.
הזמרת אמרה: "אני הגעתי אליו כדי שישיר ב-Birthday Cake כי הוא האדם היחיד שבאמת היה הגיוני שיעשה את השיר.
כמוזיקאי, למרות הכול, הוא היה האדם שהיה הולך לעשות את זה.
אני חשבתי על ראפרים, ואני כבר עשיתי את זה כל כך הרבה פעמים לפני כן.
ובאותו הזמן, כריס בראון היה זמר ה-R&B הלוהט ביותר בתעשייה – אז אני רציתי אותו בשיר.
ואז בתמורה הוא ביקש: 'למה שאת לא תעשי לשיר שלי [Turn Up the Music]?', וזאת הייתה פשרה.
אנחנו עשינו שני שירים: אחד למעריצים שלי, אחד למעריצים שלו, וככה המעריצים שלנו יכולים היו להתקרב אחד לשני.
לא צריך היה להיות פער; זאת מוזיקה, והיא חפה מפשע".
במרץ 2012 הוציא הראפר האמריקאי Fabolous גרסה משלו לרמיקס אשר הכוללת מילות שיר חדשות אותן הוא מבצע בשילוב עם קולותיהם של ריהאנה ובראון שברמיקס הרשמי.
כחודש לאחר מכן, גם ריק רוס ובאסטה ריימס הוציאו גרסאות משלהם לרמיקס כאשר גרסתו של רוס משלבת את קולותיהם של ריהאנה ובראון וגרסתו של ריימס משלבת את קולה של ריהאנה בלבד.
בת' הארדי מהעיתון דיילי מירור כתבה כי הרמיקס לשיר הגיע כהלם מפני שבראון "הכה את ריהאנה בוויכוח כמעט חסר טעם במכונית לפני שלוש שנים, בדיוק לפני טקס גראמי" והוסיפה כי ריהאנה תצטרך להתמודד עם ביקורות חריפות מצד עיתונאים ומעריצים כאחד על היותה דוגמה רעה לנערות צעירות.
הארדי המשיכה והוסיפה כי למרות ששיתוף הפעולה הגיע כהלם, "אנחנו חייבים להודות, זאת די הברקה מדהימה במונחים של פרסום ולהתעסק עם מוחות של אנשים".
בן ריינר מהעיתון טורונטו סאן החמיא לרמיקס וכתב שהוא התעלה על האינטרלוד.
ג'ון קרמניקה מהניו יורק טיימס כתב כי הרמיקס לשיר, כמו השיר עצמו, הוא "שיר טוב מאוד" ועם זאת מתח ביקורת על שיתוף הפעולה עם בראון לאור ההיסטוריה המשותפת של השניים, "את רוצה לשכוח?
ג'יי בריאן מהעיתון המקוון הפינגטון פוסט כתב את דעתו לסיבה שביקשה ריהאנה מכריס בראון לשתף איתה פעולה בשיר:
"למרות שאנחנו יודעים ששיתופי פעולה כאלה הם כמעט תמיד עם כוונה מסחרית, אנחנו אוהבים לדמיין שבחירתו של האמן בשותפו היצירתי נותנת לנו סוג של גישה אל עולמו הפרטי והרגשי.
שיתוף הפעולה מצביע על מערכת יחסים אישית והעדות הנסתרת שלנו אל ההדדיות שלהם מעלה תחושה של אינטימיות חזקה מאוד בין הקהל לאמן.
אנחנו מרגישים שאנחנו באמת יודעים מה הולך עם ריהאנה וכריס בראון בגלל שאנחנו כמעט נוכחים איתם באולפן הקלטות והנה, הדבר שאנחנו היינו אמורים לדעת, שהכל בסדר עכשיו.
הבעיה היא שהאסטרטגיה לא תעבוד בגלל התמונה הידועה לשמצה שדלפה, גם שם אנחנו כמעט היינו נוכחים איתם במכונית באותו הלילה לפני שלוש שנים כאשר הכה בראון את ריהאנה והשאיר את פניה חבולות ומדממות.
וזאת סוג של אינטימיות מפחידה שלא תשכח בקלות".
ריהאנה הופיעה עם הרמיקס לשיר "Birthday Cake" ב-24 במאי 2012 במסגרת פסטיבל המוזיקה Radio 1's Big Weekend.
היא ביצעה את הרמיקס בשלמותו ושרה את חלקו של כריס בראון בו בעצמה.
הרמיקס נכלל ברשימת השירים אותם ביצעה ריהאנה בסיבוב ההופעות שלה Diamonds World Tour.
השיר הגיע למקום הרביעי במצעד בשבוע הרביעי שלו וקיבל את התואר Airplay Gainer בשנית, לבסוף הגיע השיר למקום ה-2 בשיאו.
אל מצעד הבילבורד הוט 100 נכנס השיר לראשונה אל המקום ה-63 ב-10 במרץ 2012 והגיע בשיאו אל המקום ה-24.הרמיקס לשיר נכנס לראשונה אל מצעד שירי הרדיו בארצות הברית למקום ה-73, עם דיווחים של עלייה ב-372% של השמעות השיר בתחנות רדיו בארצות הברית מאז השבוע הקודם.
בשיאו, השיר הגיע למקום ה-16.
Birthday (בעברית: יום הולדת) הוא שיר של הזמרת קייטי פרי מאלבום האולפן הרביעי שלה, Prism.
השיר נכתב על ידי פרי, בוני מקי, סירקט, ד"ר לוק, ומקס מרטין והופק על ידי השלושה האחרונים.
לפני הוצאת האלבום, תיארה פרי את השיר כ"שיר שמריה קארי הייתה מכניסה לאלבום הבכורה שלה".
לאחר הוצאת האלבום, זכה השיר לביקורות חיוביות רבות.
ב-3 באפריל 2014, אישרה פרי בחשבון הטוויטר שלה כי זהו הסינגל הרביעי מהאלבום, ובנוסף פרסמה את עטיפת הסינגל.
השיר יצא לאור כסינגל ב-21 באפריל 2014.
הקליפ לשיר יצא לאור ב-24 באפריל, ובו מצולמת פרי בחמש מסיבות יום הולדת, בכל אחת מופיעה פרי כדמות אליה התחפשה.
Bitch Better Have My Money הוא שיר של הזמרת הברבדית ריהאנה שיצא ב-26 במרץ 2015. הוא נכתב על ידי ג'מילה פיארה, ריהאנה וטראוויס סקוט והופק על ידי קניה וסט, WondaGurl ו-Deputy.
השיר משתייך לז'אנר הטראפ (שילוב של היפ הופ וקראנק) עם קצב היפ הופ ומייצג יציאה מוזיקלית בולטת מהסינגל הקודם, "FourFiveSeconds".
מבקרי המוזיקה נתנו לשיר ביקורות חיוביות מעורבות; למרות שהשיר קליט ומתאים למועדון, הוא לא ברמה של הסינגל הקודם.
ב-2 ביולי פורסם הווידאו קליפ של השיר.
ביוני 2020 הגיע השיר ל-500 מיליון השמעות בפלטפורמת הסטרימינג ספוטיפיי.
ריהאנה הופיעה עם השיר לראשונה בטקס פרסי ה-iHeartRadio, ב-2 ב-29 במרץ 2015.
בשנת 2015,להקנת הנו מטאל, קורן ביצעה גרסת רמיקס לשיר והעלתה אותו לעמוד היוטיוב שלה.
בתקופת המנדט יצירת רוב יהודי בארץ ישראל הייתה שאיפה ציונית מהמעלה הראשונה שתכליתה הייתה הגשמת המטרה של הקמת מדינה יהודית.
בהתאם לכך נתפסה הילודה כצו לאומי.
אולם על אף היות הילודה צו לאומי ודתי, לאורך התקופה הנדונה היישוב התאפיין בירידה מתמדת בשיעור הילודה, בעיקר בשל הפלות מלאכותיות שרווחו בו.
תופעת ההפלות שהייתה במוקד המאבק הלאומי, הייתה תוצר של גורמים מגוונים: קשיים כלכליים, גורמים חברתיים, שינוי במעמד האישה, ההגירה והשלכותיה, תפיסות מודרניות של המשפחה, ואירועים היסטוריים דרמטיים ברמה עולמית ומקומית, בראשם השואה והשפעותיה.
סוגיית הילודה ביישוב הייתה כרוכה בקונפליקטים שנבעו מהמפגש המורכב בין השקפות וערכים מגוונים וסותרים.
החשיבות הרבה שהוקנתה לילודה הייתה תוצר ישיר של המטרה הציונית להקים מדינה יהודית והיא התעצמה בשל החרדה הדמוגרפית לנוכח שיעור הילודה הגבוה במיוחד בקרב החברה המוסלמית המקומית.
אולם הציונות ביקשה גם לעצב חברה חדשה בעלת מאפיינים מודרניים אירופאיים, שבין היתר דגלו בדגם של משפחה קטנה; מצד אחד, הנהגת היישוב ביקשה לעודד את הילודה בקרב מגזרים מסוימים, מצד שני היא שאפה להגביל את הילודה במגזרים אחרים.
חברה זו שביקשה לשלב לאומיות ומודרניות, התמודדה עם קונפליקטים חברתיים ואתניים, ועם יישום מורכב של שאיפות מנוגדות שכללו את הגשמת הרעיון הלאומי תוך התחשבות בצרכי הפרט.
בספר ניתוח של מגוון נושאים, בהם תפיסות ילודה, דפוסי ילודה ומניעתה, מאפייני השיח הציבורי על הילודה, גיבוש מדיניות לעידוד ילודה ולמלחמה בהפלות מלאכותיות והניסיונות ליישמה ועוד.
לאורך פרקי הספר מוצגים קולות פרטיים וציבוריים; מגדריים, מגזריים, עדתיים ודתיים.
הללו מצביעים על התגבשות היישוב לנוכח המפגש בין תפיסות מערביות לשאיפות לאומיות שהתפתחו על קרקע המציאות המקומית הייחודית; מעידים על השפעת השואה על אופיו של היישוב, על היבטים כלכליים וביטחוניים שאפיינו אותו, ועל שאלות חברתיות שהתעוררו חדשות לבקרים.
זהו המחקר המקיף הראשון העוסק בנושא הילודה בשנות המנדט, והוא מספק מבט מעמיק על חיי היום-יום של משפחות יהודיות בתקופה זו.
הוא בבחינת אספקלריה מתקנת לדיוקנו המוכר של היישוב, בהציעו כי חברה זו ניכרה בהטרוגניות, וכי הלאומיות שאפיינה אותו הייתה מוגבלת בכוחה ובהשפעתה.
הספר אף מדגים כיצד מטרות פוליטיות אינן מושגות רק על ידי הסכמים מדיניים או בשדה הקרב, אלא גם באמצעות החוויה והעשייה של גברים ונשים בחיי היומיום.
Bitch I'm Madonna (בעברית: כלבה אני מדונה) הוא סינגל שהוקלט על ידי הזמרת האמריקאית מדונה, בשיתוף הראפרית הטרינידדית ניקי מינאז'.
השיר, מתוך אלבומה ה-13 של מדונה, Rebel Heart, יצא לאור ב-15 ביוני 2015 כסינגל השלישי מתוך האלבום, והיה ללהיט הגדול ביותר ממנו.
השיר עוסק בשמחה שמשרה מדונה על סביבתה.
הווידאו קליפ הנלווה הפך לוויראלי בכל העולם, ובסופו ניתן לראות את מדונה, כשהיא חובשת כובע, ועליו כתובה המילה "שלום".
השיר הגיע למקום ה-84 במצעד הבילבורד הוט 100, הראשון במצעד שירי הדאנס קלאב, וה-58 במצעד שבקנדה.
השיר נכתב על ידי מדונה, דיפלו, אריאל ראצ'שייד, מוזלה, טובי גד, ניקי מינאז' וסופי והופק על ידי מדונה, דיפלו וסופי.
עם יציאתו, עורר השיר מחלוקות רבות בכל אתרי המוזיקה מכיוון שהיה פרובוקטיבי למדי ובנוסף לכך, גרם להד תקשורתי שבעקבותיו פורסמו כתבות רבות.
ישראל זכתה להתייחסות רבה באותו ארה, מכיוון שבסופו של הקליפ חבשה מדונה כובע ועליו הייתה כתובה המילה "שלום", ובנוסף לכך, גם בתחילת הקליפ של "Ghosttown", הייתה כתובה המילה "אזהרה", בשפות רבות וביניהן גם בשפה העברית.
בסמוך לצאתו של השיר הוציאה מדונה ארבעה עשר רמיקסים שונים לשיר, שנעשו על ידי דיג'יים רבים.
כאשר הכריזה מדונה שהשיר הוא הסינגל השלישי מתוך האלבום, היא גם אישרה את יציאת הווידאו קליפ הנלווה של השיר.
היא העלתה פוסט באינסטגרם, ואמרה כי: "הקליפ שצילמתי יהיה הפתעה עבור מעריצי ומבקרי המוזיקה." השוואות רבות נעשו בין משתתפי הקליפ הזה לקליפ של "Bad Blood", של טיילור סוויפט.
מדונה גם פרסמה תמונות מהקליפ, ובהן היה ניתן לראות את שיערה, כשהוא צבוע בוורוד, ואותה לובשת בגדים פרובוקטיביים.
בנוסף לכך, כמה מאנשיה של הזמרת העלו טיזרים נוספים.
הצילומים התקיימו בקומות העליונות של מלון סטנדרד בניו יורק, בניהולו של יונס אוקרלונד שאמר כי:
בקליפ ניתן לראות את מדונה, כשהיא בחדר צר וארוך.
לאורכו של הקליפ מתקדמת מדונה אל דלת היציאה, ובדרך נתקלת באנשים בסיטואציות שונות.
הסיטואציה שזכתה למרבית תשומת הלב בשל היותה הפרובוקטיבית ביותר, הייתה זו שבה היה ניתן לראות שתי נשים עירומות למחצה, בתוך אמבטיה.
בקליפ השתתפו אמנים כגון: מיילי סיירוס, קניה וסט, קייטי פרי, ביונסה, ניקי מינאז' וריטה אורה.
הקליפ זכה להצלחה עולמית, ונכון לדצמבר 2017, מונה הצפיות שלו עומד על כ-258 מיליון צפיות, דבר אשר הופך אותו לנצפה ביותר שלה.
מדינהתאריך יציאהפורמטחברת תקליטיםמקוראוסטרליה15 ביוני 2015הורדה דיגיטלית (רמיקס EP)אינטרסקופגרמניהיפןקנדה16 ביוני 2015ארצות הברית
The Birdland Big Band (בתרגום חופשי: להקת "ארץ הציפור") היא תזמורת ג'אז אמריקאית בעלת 15 חלקים (ארבעה סקסופונים, ארבעה טרומבונים, ארבע חצוצרות, פסנתר, בס ותופים) שבסיסה בניו יורק, ומופיעה באופן שבועי במועדון הג'אז "בירדלנד".
מאז היווסדה, מנחה את התזמורת המתופף טומי איגו (תומאס רוברט איגו; נולד ב-1964).
לעיתים מנחה את התזמורת רוב מידלטון, אחד מנגני הסקסופון-טנור של התזמורת.
התזמורת, שנקראה במקור "The Friday Night Big Band" (בעברית: "תזמורת הג'אז של שישי בערב" או "הביג בנד של שישי בערב"), הוקמה בשנת 2006 על ידי טומי איגו.
שבעת המוזיקאים המובילים בה היו חברים זמן רב בביג בנד במועדון הג'אז בירדלנד ביום שישי, אשר הוקמה ונוצחה על ידי לו אנדרסון (נפטר ב-14 במאי 2006).
כמה חודשים אחרי ההשקה, בשלהי 2006, איגו מתג מחדש את הלהקה עם שמו של המועדון והחל לבנות ספרייה ורפרטואר של "סטנדרטי ג'אז", אשר חלקם עובדו מחדש, חלקם עיבודים מקוריים וחלקם קטעים היסטוריים שנשכחו או קטעים נדירים.
אמנים רבים הבולטים בניו-יורק הגיעו כאורחים מפתיעים, כולל וויל לי (הבסיסט של דייוויד לטרמן), ג'יימס סוג (הבסיסט של תוכנית המערכונים "סאטרדיי נייט לייב"), קונרד קורש (הבסיסט של רוד סטיוארט).
התזמורת מופיע ביום שישי במועדון הג'אז בירדלנד במנהטן, בעיקר מול מועדון מלא — המועדון בעל 238 מקומות, כולל הבר.
טומי איגו הוא בנו של המתופף סוני איגו (né Owen Joseph Igoe; 1923–2012).
הוקלט בהופעה חיה במועדון הבירדלנד, 23 במרץ 2006, ניו יורק
כריס ג'אודס (חצוצרה מובילה), ניק מרצ'יונה, ג'ו מוסלו, ליאון פטרוזי, גלן דרוז (פלוגלהורן, חצוצרה), ליאו אורסיני, ויני ריצ'יטלי (סקסופון אלט), מייקל בושן, בנג'מין טאבר גריפין, ווין וולש (טרומבון), דייל טורקי (טרומבון בס), קני אשר (פסנתר), פול אדמדי (בס), טומי איגו (מנצח, תופים).
דגם ה-"Bisu T5" הוצג לראשונה בתערוכת הרכב הבין-לאומית של שאנגחאי בשנת 2017.
אופן הנעת הגלגלים: הנעה קדמית.
קיבולת מכל דלק - 56 ליטר.
פלטפורמה משותפת עם דגם "Huansu H3" מתוצרת "Huansu", חברת בת של "BAIC Group".
דגם "Bisu T3" מתבסס על פלטפורמת דגמי: "Huansu S2" ו-"Huansu S3" מתוצרת "BAIC Group".
מנוע בנזין מגדש טורבו - 1.3 ליטר.
קיבולת מכל דלק - 50 ליטר.
Bionic (בעברית: בִּיוֹנִי, מעוצב: Bi~ΟΠ~iC) הוא אלבום האולפן השישי של הזמרת האמריקאית כריסטינה אגילרה, אשר יצא לאור ב-4 ביוני 2010, על ידי חברת התקליטים RCA.
האלבום עצמו נכנס אל המקום ה-1 במצעד האלבומים הבריטי.
האלבום הופק על ידי כמה מפיקים מוזיקליים, ביניהם סיה, אסתר דין, סמואל דיקסון, ג'ון היל, קלוד קלי וכריסטופר סטיוארט.
ובהתאם, מכיל שירים בסגנון רית'ם אנד בלוז, פיוצ'רפופ ואלקטרופופ.
איגוד תעשיית ההקלטות האמריקאי העניק לאלבום את תואר הזהב, עם מכירות של כחצי מיליון עותקים במדינה.
מקוםתאריםמכירותאוסטריה (IFPI Austria)זהב10,000אוסטרליה (ARIA)זהב35,000ארצות הברית (RIAA)זהב500,000בריטניה (BPI)כסף60,000יוון (IFPI Greece)זהב3,000 מכירות + הזרמת מדיה בלבד
Bitaqat Hub (בתעתיק עברי: ביטאקת חוּבּ; בתרגום מילולי: כרטיס אהבה, בתרגום חופשי: מסר של אהבה) הוא השיר המרוקאי לאירוויזיון 1980 אותו ביצעה סמירה סעיד.
היה זה השיר הראשון שבוצע בערבית באירוויזיון; הבא אחריו בוצע רק 29 שנים לאחר מכן, כשמירה עוואד ואחינועם ניני ייצגו את ישראל באירוויזיון 2009 במוסקבה עם "עינייך".
השיר זכור כשיר הראשון המושר כולו בערבית בתחרות האירוויזיון, הראשון שייצג מדינה אפריקאית והראשון שייצג מדינה מהעולם הערבי.
השיר מדבר על אהבה ועל שלום ומפורט בו חזון שבו אין עוד מלחמות בעולם, והאושר שולט.
מבחינה מוזיקלית השיר הוא פופ ערבי עם השפעות דיסקו מערביות אירופאיות, זהו שיר Uptempo מתון.
השיר הופיע בתחרות האירוויזיון חמישי בסדר ההופעות, אחרי לוקסמבורג ולפני איטליה.
הוא סיים במקום ה-18 לאחר ההצבעה, כאשר קיבל 7 נקודות, כולן מאיטליה.
לאור המיקום הנמוך בו סיימה מרוקו את התחרות, הודיעה רשות השידור המרוקאית כי בשל הצהרה מלכותית של המלך חסן השני, מרוקו תפרוש מהתחרות הבאה וכן משאר התחרויות בעתיד.
נראה כי הפרישה נבעה גם מהעובדה כי ישראל, שהוחרמה באותה תקופה על ידי מדינות ערב, נוטלת חלק בתחרות.
Birds of Prey: The Album (בעברית: ציפורי הטרף: האלבום) הוא פסקול הסרט "ציפורי הטרף: והארלי קווין המהממת".
הפסקול יצא לאור ב-7 בפברואר 2020, על ידי חברת התקליטים אטלנטיק רקורדס.
עם יציאתו הגיע האלבום אל המקום ה-23 במצעד הבילבורד 200.
הפסקול הופק על ידי דארן היגמן, סו קרול, מרגוט רובי, ניקי שרודף, בריאן אנקלס וקתי יאן.
בפסקול משתתפים דוג'ה קאט, מייגן די סטליון, נורמני, הלסי, סאמר ווקר, לורן חורגי, סוויטי, שרלוט לורנס, מייסי פיטרס וכולי.
את שירי הפסקול שרות בעיקר נשים.
הסינגל הראשון מתוך הפסקול "Diamonds", בוצע על ידי מייגן די סטליון ונורמני והופץ ב-10 בינואר 2020.
Birthday (בעברית: יום הולדת) הוא סינגל שהוקלט על ידי הזמרת-יוצרת הבריטית אן-מארי.
השיר יצא לאור ב-7 בפברואר 2020, כסינגל שלא מתוך האלבום, על ידי חברת התקליטים אסיילום רקורדס.
כמו כן, במהלך הקליפ ניתן לראות את מארי חוגגת יום הולדת.
את הקליפ ביימה במאית הווידאו קליפים האנה לוקס דייוויס, אשר ביימה עבור מארי גם את הקליפים ללהיטיה "Friends" ו-"2002".
מדינהתאריך יציאהפורמטחברת תקליטיםמקורבריטניה7 בפברואר 2020הורדה דיגיטליתאסיילום
Bird Set Free (בעברית: ציפור ששוחררה) הוא שיר שהוקלט על ידי סיה לאלבום האולפן השביעי שלה This Is Acting שיצא ב-2016.
בריאיון לרולינג סטון אמרה סיה כי השיר נכתב לפסקול של "פיץ' פרפקט 2", אך הם דחו אותו לטובת "Flashlight" של הזמרת ג'סי ג'יי.
אחר כך הציעה אותו לריהאנה, שדחתה את זה, ואחר כך לאדל, שהחלה להקליט אותו, אך בהמשך החליטה לאפשר לסיה לשמור על כך.
השיר כתוב במפתח של F מינור.
סיה ביצעה את "Bird Set Free" ו-"Alive" בנובמבר 2015 בפרק 7 של התוכנית "סאטרדיי נייט לייב".
מקוםתאריםמכירותארצות הברית (RIAA)זהב500,000הממלכה המאוחדת (BPI)כסף200,000 מכירות + הזרמת מדיה בלבד
Birthday (בעברית: יום הולדת) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.
השיר יצא לאור ב-19 ביולי 2013, ביחד עם שאר שירי האלבום.
השיר הגיע למקום ה-12 במצעד השירים מתחת להוט 100.
השיר נכתב על ידי קריסטה רוסו, מייק דל ריו ויעקב כשר והופק על ידי מייק דל ריו ומאט בקלי.
במסגרת טקס פרסי רדיו דיסני למוזיקה שהתקיים בשנת 2014, זכה השיר בקטגוריית "שיר הדאנס הטוב ביותר של השנה".
השיר יצא בסמוך ליום ההולדת של גומז.
מבחינה מוזיקלית, משלב בתוכו פעימות אלקטרוניות עם אלמנטים של מוזיקת טראפ.
השיר זכה להצלחה כאשר נכנס למקום השתים עשרה במצעד השירים מתחת להוט 100, למרות שלא יצא כסינגל.
הווידאו קליפ הרשמי של השיר בוים על ידי הועלה לערוץ היוטיוב הרשמי של סלינה גומז ב-22 ביולי 2013, ביום ההולדת שלה, תוך שניתן לראותה חוגגת ביחד עם החברים שלה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-29 מיליון השמעות.
גומז ביצעה את השיר כמאשאפ עם השיר "Birthday Cake" של ריהאנה בסיבוב ההופעות "Stars Dance Tour".
ב-25 ביולי 2013 ביצעה את השיר כחלק מאירוח בתחנת הרדיו iHeartRadio.
את השיר ביצעה כחלק מסט שירים שכלל גם את השירים
ב-2 וב-6 בדצמבר 2013 ביצעה גומז את השיר כחלק ממחרוזת שירים בסדרת המופעים השנתית ג'ינגל בל במופעים שהתקיימו בלוס אנג'לס ודאלאס.
מדינהתאריך יציאהפורמטחברת תקליטיםמקורעולם19 ביולי 2013הזרמת מוזיקה • הורדה דיגיטליתהוליווד
bit (בִּיט) היא אפליקציית תשלומים מבית בנק הפועלים, שבאמצעותה ניתן לשלם ולקבל תשלום.
האפליקציה נתמכת במערכות ההפעלה אנדרואיד ו־iOS.
בפברואר 2021 אישר בנק ישראל ל־bit לשמש כארנק דיגיטלי.
האפליקציה, שפותחה על ידי בנק הפועלים, הושקה בדצמבר 2016, במטרה לספק ממשק לביצוע תשלומים באמצעות הטלפון החכם, תוך חיוב כרטיס האשראי של המשלם.
בשלב הראשון האפליקציה אפשרה העברת כספים בין אנשים, ובהמשך נוספה האפשרות לבקשת תשלום.
בשלב הבא נוספה האפשרות לאסוף כסף מקבוצת אנשים באמצעות בחירה באנשי קשר או על ידי שליחת קישור לווטסאפ.
בהמשך, bit החלה לאפשר ללקוחותיה קבלת זיכויים מחברות ביטוח, קרנות פנסיה ושירותי בריאות, ישירות לחשבון הבנק.
כמו כן, bit החלה לאפשר תשלום במגוון אתרים ואפליקציות.
בנוסף, bit מאפשרת לעסקים ולעצמאים לקבל תשלום באמצעות האפליקציה.
באוגוסט 2020 הודיע בנק הפועלים על פתיחת ה-API של היישומון לשימושם של מפתחים, אך נכון לינואר 2022 הדבר לא יצא לפועל.
האפליקציה אפשרה חיוב של אותו כרטיס אשראי ממכשירי טלפון שונים.
משתמשים התלוננו שיכולת זו מהווה פרצת אבטחה, ושבפועל נגנבו להם אלפי שקלים תוך שימוש בפרצה זו.
הפרצה נובעת משום שגם מי שאינו בעל הכרטיס אך בידיו פרטי כרטיס האשראי יכול לחייב כרטיס אשראי זה.
בנק הפועלים הודיע על סגירת אפשרות זו.
לפי הערכה, עד מאי 2024 הגיעו הפסדי הבנק על אפליקציה זו למיליארד ש"ח.
לאחר הקלדת פרטי התשלום על המשלם להזדהות באמצעות סיסמה בת ארבע ספרות.
במהלך השנים נוספה האפשרות לזיהוי ביומטרי, באמצעות טביעת אצבע או זיהוי פנים.
יכולת זו נועדה להקטין את מידת התלות בסיסמאות ולהגביר את האבטחה, אך גם לשפר את חוויית המשתמש.
בנוסף, האפליקציה החלה לפתח מערכות לניטור הונאות בזמן אמת.
יכולות אלו מבוססות על אלגוריתמים של למידת מכונה המנתחים דפוסי שימוש, התנהגות חריגה והעברות חשודות.
המערכת מנסה לזהות בזמן אמת פעילות שאינה תואמת את דפוסי השימוש של המשתמשים ולהתריע בפני ניסיון גניבה או השתלטות על חשבון.
זיהוי מקבל התשלום נעשה לפי מספר הטלפון הסלולרי שלו, שגם בו מותקנת אפליקציית bit.
לאחר שהמשלם סיים את העברת התשלום באמצעות האפליקציה, המוטב מקבל הודעה על התשלום שהועבר אליו, ועליו לאשר את קבלתו תוך שלושה ימים.
את מספר הטלפון של המוטב ניתן לבחור מתוך רשימה של מוטבים קודמים, או להקליד מספר של מוטב חדש.
מספר טלפון אינו כולל ספרת ביקורת, ולכן טעות בהקלדת המספר לא תזוהה על ידי האפליקציה, והכסף יועבר אל בעל המספר השגוי, שברצותו יקבל את הכסף שהועבר אליו וברצותו יתעלם מההעברה השגויה.
העברת כספים באמצעות האפליקציה, כאשר היא מבוצעת בין משתמשים פרטיים, נעשית תוך חיוב כרטיס האשראי של המשלם, שמחויב במועד חיוב כרטיס האשראי, וקבלת הסכום באופן מידי בחשבונו של מקבל התשלום, המחויב בעמלת שורה (מלבד חשבונות בנק הפועלים הפטורים מעמלה).
להערכת העיתון TheMarker סבסוד זה, בדמות אשראי ללא ריבית, עלה לבנק הפועלים 250 מיליון ש"ח בארבע השנים הראשונות לפעולתו.
בשנת 2022 פורסמו הערכות שהפעלת האפליקציה עולה לבנק הפועלים יותר מ-100 מיליון ש"ח בשנה.
סכום ההעברה המצטבר מוגבל ל-3,600 ש"ח ליום ו-8,300 ש"ח לחודש.
הסכום אותו ניתן לקבל בשנה קלנדרית באמצעות bit, בחשבון שאינו עסקי, לא יעלה על 50,000 ש"ח.
בשנת 2023 הושקה באפליקציה אפשרות לתשלום מרחוק בעמדות שירות עצמי, שתאפשר לילדים לבצע רכישות ללא כרטיס אשראי או מזומן.
החל מ-1 בינואר 2025, נגבית עמלה בשיעור 0.6% בגין קבלת כספים מעל לסכום מצטבר של 25,000 ש"ח בשנה קלנדרית, על הכספים שמעבר לסף של 25,000 ש"ח.
אימוץ טכנולוגיות תשלום בישראל בהקשר של ביט